b'\n_START_ARTICLE_\nYrj\xc3\xb6 Somersalmi\n_START_SECTION_\nN\xc3\xa4ytt\xc3\xa4m\xc3\xb6teht\xc3\xa4vi\xc3\xa4\n_START_PARAGRAPH_\nYrj\xc3\xb6 Somersalmen oopperateht\xc3\xa4vi\xc3\xa4 olivat muun muassa Kullervon nimiosa, K\xc3\xb6ysti (Pohjalaisia), Basilio (Sevillan parturi), Mefisto (Faust) ja Scarpia (Tosca). Kansallisteatterissa h\xc3\xa4n n\xc3\xa4ytteli sivuosia muun muassa kappaleissa Hevospaimen ja Eerik XIV.\n_START_SECTION_\nElokuvaura\n_START_PARAGRAPH_\nSomersalmi oli yksi mykk\xc3\xa4kauden tunnetuimmista suomalaisista n\xc3\xa4yttelij\xc3\xb6ist\xc3\xa4. H\xc3\xa4nen ensimm\xc3\xa4inen elokuvaroolinsa oli Myrskyluodon kalastajan (1924) Toivo Str\xc3\xb6m. H\xc3\xa4net n\xc3\xa4htiin kaikkiaan viidess\xc3\xa4 elokuvassa, kuten Pohjalaisissa (1925), jossa h\xc3\xa4nen roolinaan oli Karjanmaan K\xc3\xb6ysti. Somersalmen viimeiseksi rooliksi j\xc3\xa4i santarmip\xc3\xa4\xc3\xa4llikk\xc3\xb6 elokuvassa Muurmanin pakolaiset (1927).'